
-lAsu^m- 



Lan honetan, eremu magnetikoak atmosferan daukan eraginari 
buruz hitz egingo dugu. 

Hasieran sarrera bat egin dugu, lanaren garapenaren nondik 
norakoak zehaztuz. Hortik hasita pixkanaka sartuko gara Lurrak dituen 
geruzak aztertzera. Lurraren nukleotik hasita magnetosferara helduko gara, 
bakoitzak duen garrantzia aztertuz. 

Ondoren, Lurreko eremu magnetikoaren sorrera aztertzen sartuko 
gara, historian izan diren hipotesi ezberdinak aipatuz eta dinamo efektua 
aintzat hartuz eta ikertuz. 

Lanean aurrera joan ahala, eremu magnetikoaren eraginak eta 
jokaerak aztertuko ditugu: poloen trukaketa, intentsitatearen aldaketa, 
eremuak Lurra babesten duela... 

Bukatzeko eremuaren bilakaera eta etorkizunean eragin ditzakeen 
arazoak azalduko ditugu. Berez, eremu magnetikoa, ikusiko dugunez, 
onuragarria da gure bizitzarako, baina here eraginez etorkizunean gerta 
daitezkeen arazoak aipagarriak dira. 

-Lum^e^ e^EHU mc;mim. s/i^^^- 



Jakina da gure Lur planetak here inguruan eremu magnetiko bat 
sortzen duela. Eremu horrek Lurra babesten du kanpotik (batez ere 
Eguzkitik) datozen fenomenoez, eta, horrela, planetan bizia bermatzen du. 

Magnetismoa dauka Lurrak, beraz. Magnetizatutako planeta da. 
Baina, zer adierazi nahi du magnetismoa daukala esateak? Lurraren 
magnetismoa Lur planeta iman erraldoi bat bailitzan jokatzen duela esan 
nahi du. William Gilbert fisikari ingelesak adierazi zuen baieztapen hau 
lehenbizikoz 1600 urte inguruan, hainbat ikerketa egin ostean. 

Gilbertek esfera itxura eman zion iman bati, 
eta iman honek sortutako eremu magnetikoaren 
banaketa aztertu zuen bere gainazalean. Esan gabe doa 
eremu magnetikoaren oinarrizko iturriak , hain zuzen 
ere, imanak direla. Azterketa ezberdinen ostean, iman 
esferiko horren inklinazioa eta ordura arte Lurraren 
eremuari buruz ezaguna zen inklinazioa bat zetozela ohartu zen ikerlari 
ingelesa. Orduan baieztatu zuen Gilbertek Lurra iman esferiko erraldoi bat 
dela. 

Lur planeta oso eremu magnetiko indartsuaz inguratuta dago. 
Horrela, eta Lurrak bere bamean iman handi bat izango balu bezala hartuta, 
ondorengo banaketa ageri da: ipar polo magnetikoa hego polo geografikoan 
kokatuta dago (egun Adelia Land-en, Antartikan); eta, hego polo 
magnetikoa, ipar polo geografikoan (gaur egun Bathurst uhartean, Kanada 
ipar-ekialdean). 

Ipar polo eta hegopolo magnetikoen kokapena azaltzen duen irudia. 

Hala ere, hainbat efektu positibo eta indar handia izanagatik, 
Lurraren eremu magnetikoa aldakorra da. Ez da konstantea. Ez da inoiz 
izan, eta ikerketen arabera, etorkizunean ere ez da espero kontrakoa 
gertatzea. Honen errudunak dira, besteak beste, aurrerago xehetasun 
handiagorekin aztertuko ditugun poloen trukaketa eta eremu beraren 
deskonexio fenomenoak. 

Eremu magnetikoak, azken bost milioi urteetan, hogeitik gorako 
aldaketa jazo ditu, azkena duela 700.000 bat urte. Zenbait adituren ustez 
gainera, eremuaren indarrak %5eko jaitsiera izan du azken mendean. Beste 
ikerketa batzuek, ordea, antzinaroko eremu magnetikoaren intentsitatea eta 
gaur egungo eremuarena oso antzekoak direla diote. 

Dena den, ikerketak ikerketa, argi dago ezinezkoa zaigula hurrengo 
aldaketa noiz emango den jakitea. 

Fenomeno hauen eta beste batzuen azalpena lanaren zehar azalduko 
ditugu. 

^HAcmizAZfom Lorm/io mi^£w gei^uza ez^emmr^ 

Jakina da Lur planetak hainbat gemza ezberdin dituela, bakoitza 
bere ezaugarriekin, eta bere fenomeno eta betebehar bereizgarriekin. Atal 
honen xedea ez da Lurreko geruza guztien analisia egitea, baizik eta eremu 
magnetikoarekin zerikusia eta harreman zuzena daukatenak azaltzea. 
Barnekoenetik hasita: 
- NUKLEOA 

Lurraren bihotzean kokatutako lehenengo gemza da. Planetaren 
%16ko bolumena osatzen du, eta pisuaren %33a ordezkatzen du. 

Gemza honetan kokatuta dago barne 
nukleoa. Bame gainazal honetan burdinazko 
esfera solido bat kokatzen da, gutxi gora 
behera Eguzkiaren gainazalak duen 
tenperatura berdin a daukala. Berezko 
periodoaz biratzen du (0'2°ko luzera 
handiagoaz urtean Lurraren gainazala baino); eta bamean, nolabaiteko 
"ozeano" bat dauka, hau da, burdin likidoz osatutako geruza sakona. 
Lurraren eremu magnetikoaren abiapuntua etengabeko mugimenduan 
dagoen eroale dielektriko honen baitan ematen da. 

Kanpo nukleo hkidoa zakarki higitzen da, eta honekin batera, 
urakanen antzeko fenomenoak ere pairatzen ditu. Mugimendu konplexu 
hauek Lurreko eremua sortzen dute, geroago azalduko dugun ''DINAMO 
EFEKTU" deritzon prozesuaren bitartez. 

Nukleoaren ostean, hurrenez hurren, ondoko gemzak ageri dira: 

mantua, litosfera, troposfera, estratosfera , mesosfera, ionosfera, exosfera 

eta magnetosfera . Hauetatik, eremu magnetikoaren ikuspegitik, 

garrantzitsuenak ondokoak dira: 

- lONOSFERA 

Eguzki erradiazioak eragindako foto-ionizazioak sortutako 
atmosfera ionizatuaren zatia da. Geroago 
aztertuko den eguzki haizeak igorritako 
partikulak Lurraren eremu magnetikoan 
metatzen dira, ionosferaren goi partearen 
eraginez. Honen ondorioz aurorak sortzen dira. 

lonosferan elektroi askeak eta ioi positiboak aurki daitezke. 




- MAGNETOSFERA 

195 San "Explorer I" satelite estatubatuarrak aurkitutako Lurraren 
eremu magnetikoak eragiten duen espazioko zonaldea da. 

Era irregular batez 
inguratzen du magnetosferak 
geure planeta, eta Ilargiaz 
haratago doan eremu fisikoa 
hartzen du bere baitan 

(Lurraren satelitea bera ere 

geruza honen barnean kokatuta dago). 

Eguzkitik abiadura oso handian datozen partikulak (elektroiak eta 
protoiak gehienbat) harrapatzeko gaitasuna dauka. Partikula horiek ''Van 
Allen ''-en gerrikoak deritzen eskualde berezi batzuetan metatzen dira. 

Magnetosferan harrapatutako partikulak, goi-atmosferako aire 

molekulekin elkarrekintzan aritzean, aurora polarrak sortzen dituzte. 

Magnetosfera da eguzki ekaitzetatik babesten gaituena. 



Lurreko eremu magnetikoaren iturriak eta zergatia azaltzerakoan 
hainbat hipotesi eta uste izan dira. 

Antzinaroan, Lurraren magnetismoa Lur planetaren bamean zegoen 
iman erraldoi batek sortzen zuela uste zen. Egia da Lurraren nukleoa 
burdinez eta nikelez osatuta dagoela; eta nukleoaren tamaina (3400km-ko 
erradioa) eta burdinaren eta nikelaren izaera magnetikoa kontuan hartuta, 
ez litzateke ideia txarra izango eremu magnetikoa nukleo honek sortzen 
duela pentsatzea. 

Hala ere, substantzia ferromagnetikoek ''Curie puntuan' euren 
propietate magnetikoak galtzen dituzte. Burdinak 770°C-tan dauka Curie 
puntua, eta nikelak 360°C-tan. Nukleoaren tenperatura 2000°C-tik gorakoa 
dela kontuan hartuta, aipatutako bi material ferromagnetikoek propietate 
guztiak galtzen dituztela baiezta dezakegu. Horrenbestez, nukleoa ezin da 
iman erraldoi iraunkorra izan, ezin dituelako inongo propietate 
magnetikorik gorde. 

Imantazio iraunkorraren osteko teoriak karga elektrikoen 

errotazioan oinarrituta daude. Bestelako hipotesiak ere plazaratu dira, 

fenomeno termoelektrikoari eta hall efektuavi garrantzia emanez. Halere, 

denak ere baztertuak izan dira nukleoaren autokitzikatutako dinamoaren 

antzeko efektuak daudela argudiatzen dituzten teorien mesedetan. 

J.Larmor fisikaria izan zen 1919an mota honetako efektuak 
proposatzean aurrena. Zientzialari honek defendatutako fenomenoa 
honakoan datza: eremu magnetiko baten aurrean material eroale baten 
zirkulazio mugimenduak korronte elektrikoak sortzen ditu, era berean 
eremu induktorea elikatzen dutelarik. Lurraren kasuan, mugimendu honek 
nukleoko materialetan eragina dauka. 

1934an ordea, Cowling zientzialariak frogatu zuen biraketa 
simetrikoa zuen mekanismo batek ezin zuela eremu magnetiko egonkor bat 
sortu. 1964tik aurrera baina, autoinduzitutako dinamoaren teoriei berriz ere 
garrantzia ematen hasi zitzaien. Gaur egun, esan dezakegu bide bakarra 
dela Lurreko eremu geomagnetikoaren zergatia azaltzeko. 

Eremu magnetikoaren portaera azaltzen duen zientzia badagoela ere 
esan dezakegu, ohar gisa: PALEOMAGNETISMOA. Adar honen oinarria 
zenbait harrik , esaterako magnetitak, Lurraren eremu magnetikoak 
induzitutako eta norabide berean doan imantazioa lortzeko daukaten 
propietatea aztertzean datza. Era honetan, magnetita zatitxo bakoitza iman 
bihurtzen da. Mineral hau daukan edozein harrik magnetita zatitxo guztiek 
daukaten imantazioaren batura izango du. 

Lurraren eremu magnetikoa aldatu arren, magnetitaren imantazioa 
konstante mantentzen da. 

Antzinako harrien imantazioaren ikerketak Lurraren eremu 
magnetikoak zein norabide izan zuen jakitea ahalbidetzen du. 

Paleomagnetismoari esker lortutako aurkikuntza garrantzitsuenen 
artean Lurreko plaka tektonikoen mugimendua aipa dezakegu. 

Esan bezala, dinamoen teoriaren bidez justifikatzen da gaur egun 
eremu magnetikoaren zergatia Lurrean. Arestian bame nukleoan 

azaldutako prozesuan ematen den DINAMO EFEKTUA da eremuaren 

iturri gisatzat hartzen den teoria. 

Dinamo efektua fluido eroale elektriko neutro batean eremu 

magnetiko bat sortzean datza. Edozein gorputz astronomikoren eremu 

magnetikoa dinamo efektuan oinarritzen da. 

Iragan mendean, eta batez ere 60ko hamarkadatik aurrera, 

fenomeno honen gaineko ikerketa ugari egin dira. Hala ere, gaur egun ez 

dira baldintza nahikorik aurkitu era honetako eroale batek eremu magnetiko 

bat sortzen duela baieztatzeko. Fluxu oso handia beharko litzateke ustezko 

baldintza egokiak lortzeko. 

^ Dinamo efektua sortzeko itxuraz 

garrantzitsuan diren egoerak: materialen 
eroankortasuna altua izan behar da, beharrezko 
akoplamenduak sortzeko errotazio diferentzial 
jakin bat egon behar da, prozesuaren simetria 



Baina, eremu magnetikoaren azalpena argudiatzeko bide bakarra 
izanagatik, problema osoaren erantzuna oso konplexua eta zaila da. Ez 
gaude nukleoaren aide horretan dagoen beroaren iturriaren ziur, eta gainera, 
beroak sortutako edozein mugimendu Lurraren mugimenduaren eraginez 
itxuraldatuta dago. 




-£^£HUH/IQmfmfCATHO$F£R/iMmUl^M£mQm' 

Lehen ikusi dugunez, esan genezake Lur planeta iman bat dela. 

Horrexegatik, Iparrorratz batek iparra seinalatzen duenean orratza eremu 

magnetikoaren ipar polorantz abiatuko da. 

Baina iparrorratzaren abiapuntua ez da zehatza (desbideratze arin 
bat dauka). Normalean, iparrorratzaren iparra erakusten duen orratza 
desbideratzen da hego polo geografikoaren mendebalderantz edo 
ekialderantz. Desbideratze angelu honi deklinazioa deritzo. Iparrorratzaren 
orratza ez da horizontalki ipintzen, iparra seinalatzen duen orratza lurrera 
inklinatzen da ipar-hemisferioan eta berdina egiten du hegoa seinalatzen 
duen orratza hego-hemisferioan. Horizontalarekiko dagoen desbideratze 
angeluari inklinazio magnetikoa deritzo. 

Lurraren eremu magnetikoaren intentsitatea oso txikia da. Eremu 
honen fluxuaren intentsitatea txikiagoa da ekuatorean (imanaren erdian) eta 
handiagoa zonalde polarretan (imanaren poloetan). Ekuatorean fluxua 0.3- 
ko Gauss-ekoa da eta polo geografikoetan 0.7koa. 

Batzuetan eremu magnetikoa aldatzen da, hau da, ipar poloak eta 
hego poloak beraien posizioak aldatzen dituzte. Inbertsio hau gertatzeko 
milioi urte batzuk igaro behar dira, baina eremua ez da desagertzen. Indar- 
lerroak Lurraren gainazalean kiribiltzen eta nahaspilatzen dira. Horrela, 
polo magnetikoak ager daitezke planetako edozein tokitan. Hainbat 
banaketa ezberdin gertatuko litzateke Lur osoan zehar. Inbertsio hauek 
gertatzerakoan iparrorratzek ez lukete ezertarako balio izango, orduan 
iparrorratz batek gertuen daukan ipar-poloa erakutsiko zuelako, eta esan 
berri dugunez, hainbat banaketa sor daitezke zonalde bakar batean. 

Fenomeno hau arraroa izanagatik, eremu magnetiko berbera da: 
Lur planetarena, Eguzkiko ekaitzetik eta erradiazioetatik babesten 

gaituena. Aldaketa honek geroago azalduko ditugun aurorak beste toki 

ezberdin batzuetan agertzea suposatuko luke. 

ZER GERTA TUKO LITZA TEKE EREMUA DESA GERTZEN BADA ? 

Zenbait ikerketa egin dira eremua asko ahultzen bada edo 
desagertzen bada zer gerta daitekeen baloratzeko. Ikerlari alemaniar 
batzuen azterketa batek Eguzki haizea Lurraren inguruan nahasten eta 
kiribiltzen dela erakusten du, eremu magnetiko induzitu bat sortuz 
ionosferan, Lurreko hasierako eremua baliogabetuz. Eremu magnetikoa 
betirako desagertuko litzateke. 




Polo magnetikoak egoera normalean. 



Polo magnetikoak "poloen trukaketa" fenomenoan 



Hasieratik baieztatu dugunez, Eremu magnetikoak Lurra babesten 
du kanpotik datozen fenomeno arriskutsuen aurka. Fenomeno hauen artean 
Eguzkiak sortzen dituenak dira, esaterako eguzki haizea eta ekaitz 
elektromagnetikoak, 

Eguzkiak "haizea" sortzen du kometako buztanetan. Hauek 
Eguzkirantz zuzenduta daude euren joan etorrietan. Kepler-ek esan zuen 
XVII. mendean kometen buztanak Eguzkiaren argiaren presioagatik 

gidatuta zeudela, eta gaur egunean ere teoria hau mantendu egiten da. 

Kometek ioiz osatutako buztanak dituzte. Buztan hauek norabide 

ezberdinetara zuzenduta daude, eta sarritan, euren bat-bateko azelerazioa 

ikusten da. Honek kometa deformatzen du. 

1943. urtean Cuno Hoffmeister eta Ludwig Bierman ikerlari 
alemaniarrek Eguzkiak partikulen fluxu bat bidaltzen zuela esan zuten: 
Eguzkiko erradiazioa gorpuzkularra da, ioiak bultzatzen dituena. Partikulen 
abiaduraren aldaketak dira bat-bateko azelerazioaren kausak. Horrexegatik 
buztanak ez du zuzenki Eguzkia apuntatzen. Fluxu horri Eguzki-haizea 
deritzo. 

Eguzki haizea magnetosferan sartzen da batzuetan, bertan arrakala 
batzuk gertatzen direlako. Lurraren orbitan, eguzki-haizearen dentsitatea 
6 ioi ' cm^-koa da. Gehienbat protoiak dira, %5a heliokoak direlarik. 
Guztia Eguzkitik ateratzen da 400 km/h-ko abiaduraz. Eguzki haizearen 
jatorria Eguzkiaren eremu magnetikoan dago. 

Plasma ideala eremu magnetikoen zonalde batzuetan sortzen da, 
zonalde hauek eremuak desbideratu ditzaketelarik. Hau segurtasun 
eremuko marraren ondorioz gertatzen da. Marra honi esker, plasma ideala, 
ioiak eta elektroiak eremu-lerro berdinak partekatzen dituzte, hari antzeko 
bat sortuz. Eremu magnetikoaren energia nagusi bada, eremu-lerroek 
egitura mantentzen dute, eta partikulen mugimendua "hari" horretatik 
j oaten dira. Hau erradiaziozko gerrikoetan gertatzen. Baina partikulen 
energia bada nagusi (eremu ahulagoa eta partikulak dentsoagoak) 
partikulen mugimenduarengan ez dago eraginik, baina eremu-lerroak 
tolesten dira. Eguzki-haizearen ondorioz gertatzen da hau. 

Batzuetan eguzki haizeko partikulak atmosferan sartzen dira 

(ionosferan hain zuzen ere) korronte elektriko bat sortuz. lonosferan 

partikula positiboak eta negatiboak elkartzen dira airea eroale bihurtuz. 

Honen eraginez ekaitz geomagnetikoak sortzen dira. 

Ekaitz geomagnetikoak magnetosferaren perturbazio tenporalak 
dira. Eguzki haizearekin batera uhin bat doa; magnetosferan sartzen bada, 
24-36 ordu bitarteko iraupena duten ekaitz geomagnetikoak sor ditzake. 




Eguzkiak ekaitz geomagnetikoak sortzen ditu magnetosferan. 

Eguzkiak ere partikula azpiatomikoak sortzen ditu eta hauek 
eguzki-haizea gogortzen dute, daukaten maila energetiko altuaren ondorioz. 
Partikulak Van Allen gerrikoetan sartzen dira hauek gainkargatuz. Horrela, 
hasieran aipatu dugun moduan, AURORAK sortzen dira. 

Eguzki-haizeko partikulak, Van Allenen gerrikoetan dauden protoi 
eta elektroiekin talka egiten dute atmosferan dauden gas molekulekin 
luminiszentzia sortuz. Horrexegatik auroren argi-intentsitatea ez da berdina 
toki guztietan, batzuetan gas-molekulen falta dagoelako, eta honekin ezin 
da aurorarik sortu. Van alien gerrikoak ionosferaren goi aldean daude eta 
bere kapa oso mehea da atmosferako beste kapekin konparatuz. 

Aurora borealekfenomeno ikusgarriak sortzen dituzte zeruan, koJore eta mugimendu biziekin. 

Bi aurora mota daude: Australak eta Borealak. Haien egitura 
berbera da eta ez dira ia desberdintzen. Aurora borealak iparraldean sortzen 
dira, eta australak, aldiz, hegoaldean. 

Fisikan oinarrituta, eta ''EREMU MAGNETIKOAREN 
ITURRIAK" atalean aztertutako dinamo efektuan oinarrituz, esan genezake 
dinamo magnetosferiko bat dagoela Eguzki eta Lur planetaren artean. Lur 
planeta eta bere eremu magnetikoa "dinamo" honen kanpo aldea da eta 
biak elkarrekin daude. Lortzen den tentsioa 50 kV-koa da eta intentsitatea 
1000000 A-koa da.Ikusten denez, izugarrizko tentsioa sortzen da eta Lur 
planetaren gertu badago, izugarrizko arazoak sor daitezke. 



^£i^£HU HAc;mim^£M siiAf^em- 



Argi dago eremu magnetikoa ezinbestekoa dela Lurrarentzat, ikusi 
dugun moduan babesteko mekanismo bat delako. Baina hala eta guztiz ere, 
eremu magnetikoaren eraginez arazo batzuk agertu egiten dira. 

Esaterako, Ilargiak jasaten duen eremu magnetikoaren eragina 

arazoa izan daiteke. Berez ikusita ez 

dirudi ataka oso handia denik, baina 

Ilargiak Lurrari bira bat ematen dion 

bakoitzean, lur eremu magnetikoaren 

zonalde bat zeharkatzen du. Zonalde 

honen erdian energetikoki kargatutako 

elektroi multzoa dago, eta Ilargiak zonalde hau zeharkatzen duen 

bakoitzean, elektroi hauen kopuru txiki bat Ilargiaren gainean metatu egiten 

dira. Metatutako karga hau elektrikoki kargatuta dagoenez, Ilargia 

kargatuta geratzen da, eta arriskutsua izan daiteke deskarga elektrikoak 

ematen badira, hauek interferentziak edota hainbat gailu elektroniko apur 

ditzaketelako. Horretaz gain, metatutako karga hau, Ilargi hautsaren 

portaera alda dezake eta ondorioz ilargi hautsa astronautek daramaten 

jantzien barrura sar daiteke, giza gorputzean ondorio kaltegarriak eraginez. 






Aurretik azaldutako ekaitz geomagnetikoek ondorio kaltegarriak 
izan ditzakete. Gerta daiteke ionosferatik igorritako korronte bortitzak Lur 
gainazalean jotzea, eta honen adibide da 1989an gertatutako itzalaldia. 
Beraz, adibide honek agerian uzten du ekaitzen arriskua ,eta honekin 
batera, magnetosferaren garrantzia. 

Magnetosfera berak ere eremu magnetikoaren eragina jasaten du. 
Arestian esan dugun moduan, Magnetosferaren gainazalean arrakalak 
agertu egin dira eta hauek, eguzki haizearen igaropena ahalbidetzen dute. 
Ondorioz, zenbait arazo gertatzen dira sateliteetan edota irratiaren bidezko 
komunikazioetan. 



OINARRI FISIKOAK \ LAN MONOGRAFIKOArTREMU MAGNETIKOA 

ATMOSFERAN. ERAGINAr 




OINARRI FISIKOAK. LAN MONOGRAFIKOA: ''EREMU MAGNETIKOA 

ATMOSFERAN. ERAGINAr 

Ikerketek magnetosferan agertzen diren pitzadurak Eguzkiak eta 

Lurrak duten eremu magnetikoaren noranzkoaren ondorio direla adierazten 

dute. Bi eremu hauen norantza aurkakoa da, eta biak hurbiltzerakoan elkar 

konektatu egiten dute birkonexio magnetikoa deritzon prozesuaren bidez, 

eta ondorioz magnetosferan aipatutako pitzadurak agertu egiten dira. Orain 

dela gutxiko ikerketa batzuetan agertu egin da Kaliforniaren (AEB) 

tamainako irekigune bat Artikoko goi atmosferan. 

Poloen trukaketak etorkizunean ekar ditzakeen arazoak 
garrantzitsuak dira. Lehendik ere aipatu dugun gauza da iparrorratzen 
erabilpena etorkizunean. Dipolo magnetiko bakarra desagertzen bada eta 
dipolo magnetiko txiki gehiago agertzen badira, iparrorratzek ez dira ipar 
polo batera bakarrik orientatuko, baizik eta hurbilen dagoen polora 
orientatuko dira, eta beraz , tresna hauen erabilgarritasuna ezbaian geratuko 
da. 

Gainera, eremu magnetikoak 
eguzki-haizearen kontra egiten duen 
altitudea jaitsi daiteke, eremu 
magnetikoa aldatu egiten bada. 
Honen eraginez sateliteek honen 
eragina jasango lukete eguzki- 
haizeko partikulek euren kontra joko luketelako. 




-nomusiofi- 



Eremu magnetikoa ikusi dugun lez, beharrezkoa da gure 
babeserako, Lur planetaren babeserako edota animalien bizitzaren 

babeserako. Eremu honek lehen aipatu dugun moduan eguzki- 

haizearengatik, eguzki-ekaitzetatik eta ekaitz elektromagnetikoetatik 

babesten gaitu. 

Eremu magnetikoaren eraginez dagoen magnetosfera geruza da 
arrisku guzti hauetatik babesten gaituena, eta ondorioz, garrantzitsua da 
geruza honen iraupena, giza bizitza arrisku handian aurkituko 
litzatekeelako bestela. 

Esan bezala, eremu magnetikoa aldakorra da, polo magnetikoen 
trukaketak adierazten digun moduan. Honek ez du berebiziko arazorik 
sortzen, baina gertakizun aipagarria eta bitxia da. Fenomeno hau milaka 
urteren buruan gauzatu daitekeela gaineratu behar da. 

Azken atalean eremu magnetikoaren eraginez dauden arazo batzuk 
aipatu ditugu, baina nabaria da egun ez direla arazo larriak. Benetan 
larriena eta kezkagarriena eremu magnetikoa desagertuko balitz jazoko 
litzateke. Hor bai sortuko litzatekeela benetako arazoak. 

Beraz, eta Ian honi bukaera emanez, Lurraren eremu magnetikoa 
gure bizitzarako eta giza espeziearen etorkizunerako onuragarria dela 
esatea besterik ez dago. 

